Ezért rossz az otthoni Wi-Fi-d
Ebből a videóból látványosan kiderül, hogy a lakás adott szegletében miért gyengélkedik a net.
Hasít a sok-sok megabites vezetékes internet, megvesszük hozzá az egyik neves gyártó remek vezeték nélküli routerét, és bár remek Wi-Fi lefedettségben bízunk, a kapott eredmény sajnos messze elmarad a várakozásoktól? Sajnos van ilyen, rögtön kiderül, hogy pontosan miért!

A Wi-Fi jelek terjedését sok minden befolyásolja, így például többek közt a szobák kialakítása, illetve a falak vastagsága és anyaga is. Jason Cole PhD hallgató tudományos szemszögből közelítette meg a Wi-Fi jelterjedési problémát, és megpróbálta szemmel látható módon szimulálni és demonstrálni, hogy a Wi-Fi jelek milyen utat járnak be egy lakásban.

A végkövetkeztetés nem más, minthogy a routert érdemes a lakórész központi helyén elhelyezni, ugyanis így nyerhető a legjobb lefedettség. Ezenkívül persze más megoldások is létezhetnek, így például komolyabb antennát is szerelhetünk a routerre, vagy pedig a router hatótávjának a vége környékén egy jelismétlőt is el lehet helyezni. És akkor íme a videó:
internet